
i N TRODUCTI  O. 

Oexus  sequior  quum  a potior!  variis  rebus,  ut 
corporis  constitutione,  temperamento,  functionibus 
sexualibus  etc.  differat,  morbis  etiam  nonnullis  ob- 
noxius est,  qui  a virili  organismo  vel  prorsus  ab- 
sunt, aut  in  eo  tantum  leviori  symptomatum  analo- 
gia sesc  ostendunt.  Omissis  aliis  tantummodo  fe- 
bris puerperalis  et  nymphomaniae  mentionem  inji- 
ciam, quarum  utraque  ex  intima  corporis  muliebris 
fabrica,  systematum  dispositione  et  functionum  ra- 
tione ita  profluit,  ut  in  gravissimum  errorem  et  vi- 
tuperiurn  eos  incurrere  oporteat,  qui  alterutram 
earum  maribus  potiri  posse  existiment.  Nymplioma- 
nia , etsi  rarius  occurrat  ininusque  exitialis  sit  fe- 
bri puerperali,  tamen  haud  mediocri  medicorum  at- 
tentione digna  videtur,  quippe  quae  difficillime  ra- 
dicitus sanetur,  imo  vitam  quandoque  in  discrimen 


yocet.  IIuc  accedit,  quod  non  solum  hujus  morbi 
causae  plerumque  obscuriores  sunt  et  in  organismo 
penitius  reconditae , quam  quae  febrem  excitent 
puerperalem,  verum  etiam  remedia,  quibus  ad  illas 
evertendas  utimur,  incertiora,  saepe  tantum  empirica. 
Quamquam  igitur  temerarii  aliquid  suscipere  videa- 
tur medicus  tiro,  qui  de  materie  tam  ambigua  dis- 
serendi consilium  capiat,  tamen  ad  njmphomaniam 
animum  advertere  non  dubitavi : etenim  Lectores 
candidos  atque  indulgentes  juvenum  opuscula  non 
ex  iisdem  principiis  metiri,  e quibus  virorum  eru- 
ditorum scripta  dijudicari  solent,  probe  scio  alque 
persuasissimum  habeo.  — 

DE  MORBI  N03I1NE  ET  HISTORIA  QUAEDAM* 

! 'i'. 7 . *>  21  . *> 

!Nymphomaniam  scriptores  variis  impertiant  nomi- 
nibus. Graecus  medicus,  31  os cliio,  satyriasin  ap- 
pellavit, alii  tamen  similem  virorum  morbum  hac 
voce  notant;  cave  autem  ne  hanc  satyriasin  cum  le- 
pra nodosa  confundas,  quippe  quam  vetustiores 
medici  eodem  nomine  designare  solerent,  quum  Ve- 
neris cupiditas  hocce  in  morbo  nonnunquam  maxi- 
me exaltetur.  Praeterea  haec  nomina  passi  m occur- 
runt: hysteromania,  metromania,  andromania,  croto- 
mania,  sive  furor  amatorius,  pruritus  uterinus,  furor 
uterinus,  quorum  vocabulorum  ultimo  multi  aucto- 
res ad  designandum  supremum  nymphomaniae  gra- 
dum utuntur. 

lam  Hippocrates,  Erasistratus  et  Gale- 
nus exemplorum  mentionem  fecerunt,  in  quibus  ho- 
mines utriusque  sexus,  ardcntissimo  incensi  amore, 
miserum  in  modum  consumerentur,  expletisque  de- 
sideriis in  pristinam  valetudinem  atque  rigorem  re- 
stituerentur. 3Iiremur  autem  oportet,  saeculorum-  po- 

sterorum  medicos,  praecipue  in  terris  calidioribus, 
in  quibus  nymphomania  longe  frequentior  existit, 
viventes,  et  in  describendis  mulierum  morbis  pluri- 
mum versatos , quales  sunt : A r n a u d de  Ville- 
Neuve,  Yalescus  de  Tarente,  U er  nardus 
Gordonius,  Guillaume  Rondelet  de  Xar- 
bonne,  Antoine  Guanier,  Alexander  liene* 
detti,  de  nymphomania  nihil  omnino  tradidisse. 

i 4 • u • p • * 

Soranus,  medicus  graecus,  paulo  ante  Galenum, 
imperatore  Trajano  florens,  morbi  nostri  mentionem 
fecit,  et  quamquam  ejus  opera  perierunt,  tamen 
Aetius  (Lib.  XVI.  Cap.  LXXIV.)  se  omnia,  quae 
de  nymphomania  scripserit,  a Sorano  desumsissc 
fatetur.  Astrue,  qui  in  Graecorum  scriptis  verum 
hujus  morbi  nomen  investigabat,  sedecim  Actii  li- 
bros, quos  manuscriptos  in  bibliotheca  regia  Fran- 
cogallica  deprehendebat,  perlegit  et  caput,  de  quo 
agitur,  /j/jprQo/i,ai/i «s “ inscriptum  esse  inve- 

nit. Nicolas  3Iyrepsus,  Alexandrinus,  reme- 
dium quoddam  nymplioinaniae  magnis  effert  laudi- 
bus, at  de  ipso  morbo  nihil  praeterea  exponit.  Zo- 
naras  in  Annalibus  (Tom.  IIS.  pag.  23.)  Eusc- 
biam  uxorem  Constantini  imperatoris,  Constantini 
Magni  filii,  quae  pulchritudine  non  minus  quam 
discordia  sua  cum  marito  innotuit,  in  melancholiam 
exitialem  incidisse  refert,  cui  extren^s  mytnphotna- 
niac  gradus  supervenerit  mortemque  maturaverit. 

SYMPTOMATOLOGIA. 

...  — T • , ..  j t l 4 tJt  % 

Tantum  abest,  ut  signa  hujus  morbi  difficulter 
inveniantur,  ut  facillime  sub  oculos  cadant,  ergo  a 
medico  sine  longiori  disquisitione  cognoscantur.  At- 
tamen diagnosis,  si  morbus  pededentim  progreditur 
et  brevibus  sese  prodit  paroxysmis,  difficilior  red- 
ditur. 3Iorbus  noster  tria,  stricte  inter  se  distin- 
guenda, emetitur  stadia. 

In  primo  stadio  aegrotae  mentem  imaginibus  li- 
bidinosis et  lascivis  fovent,  lubricorum  scriptorum  lec- 
tione delectantur,  obscoena  colloquia  desiderant,  geni- 
talia crebro  tangere  solent,  omniaque  ad  libidinem 
exaltandam  inservientia  captant,  cujus  studii  effec- 
tus damni  feri  in  principio  parum  animadvertuntur. 
Nihil,  ne  oblectamenta  quidem,  curant,  nisi  talis  ge- 
neris sint,  ut  Veneris  cupiditatem  augeant;  manus 
genitalibus  admovent,  labores  repudiant,  tristitiae 
signa  edunt,  aut  nihil,  aut  submissa  voce  loquuntur, 
murmurant  ve,  calliditatis  sunt  amantes  et  studia 
libidinosa  aliis  occultare  conantur;  nihilominus  pla- 
cere student,  ideoque  quantum  possunt,  sese  exor- 
nant, viro  obViae  veram  revelant  naturam,  promte- 
que  amplexibus  venereis  sese  tradunt. 

In  secundo  stadio  morbus  in  dies  accrescit,  ae- 
grotae magis  magisque  omnem  prosternunt  pudo- 
rem, multisque  obscoenc  dictis  exaltatam  phantasiam 
et  ardentissimam,  qua  accensae  sunt,  veneris  cupi- 


12 


ditatem  aperte  promunt.  Omnem  denique  eludentes 
honestatem  et  pudicitiam,  sana  mente  et  judicio  pri- 
vatae, virum  qualemcunque  ad  placandam  salacita- 
tem exhortantur,  quem  ad  finem  turpissimum  con- 
sequendum nullo  non  utuntur  auxilio,  et  quemque 
sibi  satisfacere  recusantem  verbis  ignominiosis  ob- 
ruunt, imo  verberibus  petunt. 

In  tertio  stadio,  aegrotantes  summum  animi  per- 
turbati assequuntur  fastigium  et  e furore  vehemen- 
tissimo  in  tacitam  melancholiam  incidunt.  Inter 
maniacos  insultus  misere  exclamant,  et  bestiae  in- 

' I 

star  insaniunt,  per  fenestram  viros  invitant,  omni- 
bus vestibus  corpus  nudant,  et  palam  onaniae  vi- 
tium turpissimum  committunt,  impetum  facturae  in 
eos,  qui  conatibus  impedimenta  objicere  audeant. 
Si  lucida  sequuntur  intervalla,  in  extremam  inci- 
dunt melancholiam  et  interdum  obscoene  facta  re- 
cordantur. Haud  raro  evenit,  ut,  si  mulieres  bona 
educatione  essent  imbutae,  urgente  melancholia  i- 
psae  manus  violentas  sibi  intulerint.  — Morbo  sum- 
mum gradum  adepto,  systematis  reproductivi  turba- 
tiones, functionumque  sexualium  labes  in  conspec- 
tum prodeunt,  ut:  ciborum  appetentia  diminuta,  al- 
vus tarda  vel  suppressa,  excrementa  argillacea,  quae 
consulto  saepe  retinentur,  sitis  nulla,  urina  parca, 
flava,  crassa;  menostasia  denique,  aut  dysmenor- 
rhoea aut  polymenorrhoea  hoc  stadium  comitantur; 
calor  totum  per  corpus  diffunditur  frigorisque  sum- 

ma  est  patientia.  Praeterea  facies  macilenta,  cache- 
ctica, et  leucophlegmatica  evadit.  Inter  paroxys- 
mum facies  rubescit,  postea  pallore  offunditur,  oculi 
annulis  cinguntur  lividis,  dolores  pelvis,  femorum 
et  regionis  sacrae  exoriuntur.  Genitalia  saepissime 
tumescunt , inflammantur , ct  scabendo  eroduntur. 
Ad  haec  omnia  morbi  symptomata,  clitoridis  acce- 
dit intumescentia  et  humoris  foetidi  acerrimi  c par- 
tibus sexualibus  profluvium.  — 

DIAGNOSIS. 

Quum  nymphomania  tot  ac  tam  evidentia  prae 
se  gerat  symptomata,  ut  vix  non  a quovis? cogno- 
scatur, pauca  de  ejus  diagnosi  adjecisse  sufficiat. 
Primo  obtuitu,  et  si  nondum  exquisitus  est  morbus 
noster,  haud  raro  ad  hysteriae  similitudinem  ac- 
cedit, quum  in  hac  etiam  singularis  nervorum  syste- 
matis sexualis  exaltatio  saepenumero  animadverta- 
tur. Inprimis  medicus  animum  ad  liysteriam 
sanguineam  attendat  nccesse  est,  quae  muliercu- 
las robustiores  et  plethoricas  adgrcdi  solet  atque 
magnum  sanguinis  turgorem  genitalia  versus  efficit, 
ex  quo  aucta  eorum  irritabilitas  majorque  Veneris  cu- 
piditas prodeunt.  Quae  modo  proposui,  multo  magis  ad 
bysteriam  libidinosam  referenda  sunt,  quae  puel- 
lis vegetis,  sensilioribus  e Veneris  desiderio  haud 
expleto,  aut  subito  represso  supervenit,  facileque, 
si  negligitur  in  nymphomaniam  abit.  Insultus  prae- 
cipue irruunt,  dum  puellae  cum  viribus  junioribus 

consortium  habent,  vel  sermonibus  lascivis  et  impu- 
dicis aures  praebent.  Quae  hysteriae  species  a 
nymphomania  praesertim  eo  dignoscuntur,  quod  sym- 
ptomata hysterica  paroxysmum  antecedunt  et  se- 

«• 

quuntur,  ut  hemicrania,  clavus,  ovum  hystericum, 
globus  hystericus  cum  faucium  constrictione  et  dys- 
phagia spastica,  magna  corporis  agitatio  et  inquies, 
ventris  dolores  et  murmura,  spasmi  varii  generis, 
ut  colica  uterina,  imo  interdum  epileptici  insultus, 
vomituritiones  et  vomitio  praecipue  fluidorum. 

Discernenda  etiam  a nymphomania  sensu  stric- 
tiori est  melancholia  amatoria,  quippe  quae  in 
amore  casto,  sive  platonico,  ut  dicere  solent,  cerna- 
tur,  et  non  foeminas  tantum,  sed  mares  quoque  ad- 
grediatur.  Aegrotantes,  dum  videant,  cujus  amore 
irretiuntur,  summa  animi  tranquillitate  fruuntur,  bea- 
tisque  se  aequiparant,  dum  vero  desiderent,  inexpu- 
gnabili tristitia  et  luctu  capiuntur,  imo  ad  despera- 
tionem adiguntur.  — 

t 

AETIOLOGIA. 

Morbi  hujus  teterrimi  proximam  causam  rete- 
gere, hucusque  frustra  studuerunt  auctores,  et  ' arii 
aevi  medicorum  sententiae  inter  se  differunt.  1 iri 
artis  medicae  peritissimi  priorum  saeculorum,  cau- 
sam proximam  in  acrimonia  et  effervescentia  semi- 
nis muliebris  ponendam  consuerunt;  rcccntiores  ex 
nimia  Veneris  cupiditate  cum  melancholia  consocia 

ta , hanc  morbum  proficisci  contendunt.  Plures  va- 
riorum medicorum  de  hujus  morbi  causa  opiniones 
propositas  legimus  in  F.  A.  Petscheck  disserta- 
tione do  furore  uterino.  Lips.  1810.  Qui  tamen 
auctor,  sedem  morbi  in  partibus  genitalibus  externis 
locandam  esse,  parum  apte  demonstrare  conatus  est, 
quippe  quod  non  minus  ridiculum  videtur,  quam  si 
quis  famis  causam  in  ore  ponere  velit.  Nonnulli, 
ut  Carus,  proximam  morbi  causam  in  inflamma- 
tione ovariorum  collocant,  dicentes:  si  partim  dis- 

ponentes, partim  occasionales  Nymphoraaniae  cau- 
sas, partim  varios  morbi  exitus,  partim  denique  ea, 
quae  Physiologi  de  sede  libidinis  in  corpore  mulie- 
bri docent,  contemplemur,  naturam  morbi  in  in- 
flammatione ovariorum  chronica  collocari  debere.  O- 
mnes  autem  hanc  opinionem  defendentes  in  vitnpe- 
rium  incurrunt,  etenim  pathogeniain  alio  modo  esse 
interpretandam,  haec  praecipue  argumenta  confir- 
mant. 

/ 

1.  Nymphoinania  justa  mulieribus  quidem  pe- 
culiaris est,  sed  analogus  morbus  viros  quoque 
^SS^^dur  et  satyriasis  nomine  designatur,  quam- 
obrem  inflammationem,  si  talem  agnoscere  velimus, 
in  testiculis  oportet  collocari,  quippe  qui  equidem 
scio,  in  Satvriasi  orchitidem  observari. 

2.  Nyinphomania  pariter  atque  satyriasis  ut  plu- 
rimum per  longum  tempus  protrahitur,  nisi  Veneris 
cupiditas  prompte  expleatur.  Proinde  inflammatio- 

nem  tantummodo  chronicam  suspicari  liceret,  quae 

ne  uno  quidem  symptomate  certo  comprobari  pot- 

* 

est , quoniam  symptomata  inflammatoria  genuina 
absunt,  et  exaltatio  aegrotantium  magis  nervorum, 
quam  vasorum  systemati  est  adscribenda ; caetero- 
quin  periodismus,  qui  plerumque  observatur,  ab  in- 
flammationis notione  abhorret. 

3.  Coitu  satis  frequenti  Nymphomaniam  atque 
satyriasin  coerceri  novimus,  quod  minime  conciliari 
potest  cum  statu  inflammatorio;  quum  enim  partes 

sexuales  quovis  coitu  irritentur,  inflammatio  ad  ma- 

\ 

jorem  gradum  eveheretur  necesse  foret. 

4.  Psychica  medela  quandoque  ad  morbum  tol- 
lendum sufficit;  nemo  autem  est,  qui  psychicam 

curationem  in  morbis  inflammatoriis  nihil  valere 

♦ 

ignoret. 

5.  Qui  post  mortem  vel  inflammationem  vel 
ejus  sequelas  invenerunt,  sententiae  suae  non  ple- 
nam faciunt  fidem,  etenim  experientiae  testimoniis 
satis  confirmatum  est,  diuturnam  et  vehementem  ner- 

' i 

vorum  systematis  exaltationem  inducere  posse  sta- 
tum inflammatorium  secundarium,  qui  a primitiva 
morbi  indole  absit;  haud  dubie  quoque  multae  mu- 
lieres nymphomania  cxtinctae,  neque  ovariorum  in- 
flammationem, neque  hujus  sequelas  ofFerunt. 

Si  quid  ego  hac  de  re  judicare  ausim,  omnino 
nervorum  sexualium  systemati  causam  proximam  ad- 
scribere,  camque  in  crethismo  ponere  non  dubita- 

verim;  quae  sententia  imprimis  analogia  comprobari 
vitietur.  Hystericae  enim  mulieres,  quae  nervorum 
sexualium  ingenti  erethismo  laborant,  non  modo  ad 
nymphomaniam  maxime  sunt  opportunae,  verum 
etiam  in  ipsam  saepe  incidunt;  simile  quid  obser- 
vari solet  in  viris  hypochondriacis,  quorum  systema 
gangliorum  non  tantum  singulari  intemperie,  sed 
etiam  sexuale  permagna  irritabilitate,  ex  qua  Vene- 
ris cupiditas  et  satyriasis  profluunt,  detinetur.  Aetio- 
logia quoque  huic  opinioni  favet,  imprimis  si  prae- 
disponentes  causas  intuemur,  nam  prae  ceteris  eae 
mulieres  ad  nymphomaniam  pronae  feruntur,  quae 
nimia  et  morbosa  sensibilitate  excellunt,  imo  amor 
infelix,  qui  huic  morbo  causam  occasionalem  sup- 
peditat, vix  non  systematis  nervosi  sensibilitatem 
mirifice  adauget,  et  imprimis  organa  sexualia  ad 
cum  exaltationis  gradum  evehit,  ut  non  temere  Hip- 
pocratem dixisse  intelligamus:  »Utcrmn  mulieris 
animam  habere.»  Praeterea  nymphomaniac  et  saty- 
riasis symptomata,  imprimis  periodisinus,  curationis 
psychicae  praestantia,  auxilium  ex  coitu  petendum, 
quippe  quo  nervorum  scusibilitas  et  erethismus  pau- 
latim  hebescant,  cum  hac  theoria  facile  conciliantur. 
Numne  inflammatorii  aliquid  in  nervis  sexualium 
organorum  aut  potius  in  vaginis  eorum  locum  ha- 
beat, non  plane  quidem  disputari,  sed  multo  minus 
comprobari  potest;  parum  autem  referre  videtur, 
ut  hoc  dirimamus,  quum  aifectiones  nervorum,  qui- 

bus  statu»  quidam  subiiiflammatorius  subesse  videtur, 
uti  neuralgiae,  non  raro  periodisinum  symptomatum 
exhibeant,  et  vel  sponte  cedant,  vel  iisdem  medendi 
methodis  debellentur,  quibus  morbi  nervorum  mere 
dynamici  elevantur. 

Cluod  ad  causas  spectat  remotas,  notandum  est, 
tam  disponentes,  quam  occasionales  duplici  modo 
morbum  procreare  posse,  nempe  animi  et  organo- 
rum allectione.  Causis  disponentibus  et  occasiona- 
libus  praecipue  adnumerantur:  educatio  effeminata, 
imaginatio  exaltata,  ad  objecta  libidinosa  vergens, 
quae  diuturna  librorum  obscoenoruin  lectione,  nec 
non  virorum  consuetudine  sustinetur,  pletbora,  tem- 
peramentum sanguineum , animi  pathemata  excitan- 
tia, morbosam  sensibilitatem  adaugentia,  nutrimenta 
calefacientia,  oinnesque  potus  et  cibi,  congestiones 
ad  partes  genitales  proferentes,  stragulorum  abusus, 
nec  non  ollularum  carbonariarum,  leucorrhoea,  idio- 
pathica partium  genitalium,  praecipue  uteri  inflam- 
matio (1),  incitamentum  ovi  in  gravido  utero  vel  extra 
eum  (2),  immodica  coitus,  imprimis  inter  graviditatem, 
exercitatio  (3),  ovariorum  intumescentia  vel  deformita- 


ti) I3aldinger's  Maga/in  fur  Aerzte.  T,  10.  pag.  892. 
— Reil's  Fieberlehre.  T.  IV.  p.  56. 

(2)  Schurig.  Gynaekologia  p.  21. 

(3)  Delehrung  uber  eine  bisher  unbekarinte  Folge  aus- 
schweifender  Befriedigung  des  Geschleclitstriebes  in  der 
fche.  Leip/.ig  1779. 

tes  (1),  morbilli  (2),  scabies  (3),  entozoa  (1)  prae 
ceteris  ascarides,  usque  ad  partes  sexuales  discur- 
rentes, materiae  acres  in  tubo  intestinali  stagnantes, 
syphilis,  injectiones  irritantium  humorum  in  vagi- 
nam, pessaria  (5),  nimia  equitatio  (6),  calculi  re- 
nales et  vesicales  (7),  nonnullaque  medicamenta, 
systema  uterinum  irritantia,  e.  g.  Cantharides,  liba. 
Sabinae,  Digitalis,  etc.  enormis  deniqu?e  clitoris.  — 
Nymphomaniam  etiam  coitu,  frustra  tentato,  cujus 
exercitium  ob  hymcnis  vel  vaginae  atresiam  fieri 
nequit,  exoriri  posse,  exempla  testantur.  Siebold 
furorem  uterinum,  ex  vaginae  atresia  profectum, 

(1)  B ren  dei.  Observ.  anatom.  Dec.  III,  obs.  X.  — 
Ephem.  Nat.  Cur.  cent.  VIII.  obs.  3. 

Hoffraann  (Maur.)  Disquis.  corp.  hum.  anat.  palh. 
pag.  117, 

(2)  Lenti  n.  Beobachtungen  einiger  Krankheiten.  p. 

133. 

(3)  Fhilenius  med.  und  ehir.  Bemerkimgen.  pag.  280. 

(4)  Epitom.  Nat.  Cur.  Dec.  I.  Ann.  VIII.  obs.  75.  — 

Schurig  Gynaek.  pag.  13. 

Lenti  n in  Hufeland’s  Journal  der  pract.  Heilk. 
XVI.  B.  3.  St.  p.  10. 

(5)  Schroder  B.  2 S.  3.  von  des  Verfassers  Journ. 
fur  die  Geburtshiilfe  etc. 

(fi)  Sebis  exerc.  med.  pag.  37fi. 

(7)  Act.  natural.  Cur.  Vol.  VIII.  obs.  30.  — C a m p e r. 
Obs,  circa  mutationem  calculorum.  — Z ac  chias  Quaest. 
med.  leg.  III.  Tit.  I.  Quaest.  4 et  0. 

(8)  Schurig.  Gynaek.  pag.  2.  27. 

Z acutus  Lusitanus,  prax.  admirab.  T.  II.  obs.  !), 

sibi  esse  observatum  affirmat.  Liceat  nobis  in  hu- 
jus exempli  enarratione  viri  illius  propriis  verbis 
uti:  «Ilymen  nimirum»,  inquit,  «pene  quidem  de- 

structus erat,  vaginae  vero  atresiam,  ex  cujus  aper- 
tura minima,  quam  specillum  modo  intrare  potuit, 
menstruatio  fiebat,  digito  perforare  conjux  iterum 
iterumque  frustra  conatus  erat,  quod  vero  studium 
vanum  nihil  aliud,  nisi  permagnam  partium  sexua- 
lium irritationem  et  inllainmationem  effecit;  paulo 
denique  post  nymphomania  orta  est.  Nihil  mihi 
restitit  quam  crassam  membranam  specillo  con- 
cavo et  indice  meo  immissis,  variis  locis  forficula 
curvata  dissecare.« 

Jam  supra  commemoravimus,  morbum  de  quo 
nobis  sermo  est,  non  modo  a corporis,  sed  etiam 
ab  animi  affectione  pendere.  Inter  omnia  vero  animi 
pathemata  imprimis  amor,  etiamsi  ab  initio  cum  Ve- 
neris cupiditate  junctus  non  videbatur,  saepissime 
causam  morbi  nostri  suppeditat,  et  eo  majora  capit 
incrementa,  si  quod  animi  pathema  deprimens,  ut 
amatoris  perfidia  vel  mors  ejus  accedit.  Hujus- 
modi casus  Jocrg  mentionem  fecit,  quem  in  opu- 
sculo nostro  non  omittendum  censemus.  — Puella 
mirae  formositatis  in  saltatione  quadam  solcmni,  de 
perfidia  viri,  cujus  amore  ardebat,  certior  facta,  intimo 
animo  movebatur,  animique  dolorem  reprimens, 
menstruationis  praesentis  ratione  non  habita,  nimitmi 
saltavit,  tfno  facto  statim  morbum  contraxit,  ca- 

tamenia  evanuerunt,  omniaque  nympliomaniae  sym- 
ptomata in  conspectum  prodierunt:  atque,  ut  pau- 
cis dicamus,  puella,  omnibus  virtutibus  muliebribus 
ornata,  in  vesaniam  incidit,  nec  unquam  mentis  sa- 
nae, ne  per  intervalla  quidem,  vestigia  obtulit.  — 
Sic  etiam  viduas,  maribus  repente  defunctis,  quum 
nemo  esset,  qui  cupiditati  Veneris  satisfaceret,  nym- 
pliomauia  correptas  esse,  plura  docent  exempla. 

PROGNOSIS. 

Si  prognosin  augurari  velis,  non  aliam  dicere 
poteris,  nisi  quod  ad  vitam  maxime  dubiam,  quod 
ad  sanationem  vero  pessimam.  Prosperi  tantum 
eventus  spem  alere  licebit,  si  statim  a morbi  exor- 
dio ars  medica 'in  auxilium  vocatur,  atque  causa 
occasionalis  non  latet.  lUorbo  autem  per  plures 
menses  continuos  protracto,  et  melancholia  aut  ma- 
nia jamjam  addita,  diligentissime  medicorum  studio 
impedimenta  obstant,  quae  difficillime  superantur. 
Etiamsi  ejusmodi  aegrotae  lucidis  gaudeant  inter- 
vallis, et  interdum  omnibus  mentis  viribus  praeditae 
videantur,  tamen  sanationis  spes  saepenumero  fal- 
lit et  aegrota  in  malum  denuo  recidit.  Omnino 
vero  desperandum  est,  si  morbus  suminum  assecu- 
tus est  fastigium,  quo  in  furorem  et  rabiem  transit. 
Accedere  solent  alii  morbi,  ut  cachexiae,  virium 
permagna  prostratio,  indurationes  et  exulcerationes 
uteri,  ovariorum  et  tubarum  Fallopii,  quibus  tan- 

dem  mors  adducitur.  Ilaud  raro  accidit,  ut  tales 
aegrotae  melancholia  vel  furore  correptae,  mortem 
sponte  sibi  consciscant.  Interdum  nymphomania  in 
epilepsiam  mutatur  insanabilem.  Aliae  aegrotantium 
mentis  usum  amiserunt,  atque  hoc  in  statu  per  plu- 
res  annos  vixerunt,  postquam  irritabilitas  exaltata 
ovariorum , reliquorumque  genitalium  evanuerat, 
istaeque  partes  ad  conditionem  normalem  redierant. 
Nonnunquam,  sed  rarius  evenit,  ut  morbus  sua 
sponte  desinat.  Conditiones,  sub  quibus  morbus 
tam  prospere  judicabatur,  Astrue  (1)  enumeravit. 
Nymphomaniae  nimirum  sanationem  vel  saltem  di- 
minutionem  esse  observatam  contendit,  menstrua- 
tione uberrima  exorta,  vel  haemorrhagia,  vel  fluxu 
haemorrhoidali  accedente,  nec  non  post  benignam 
leucorrhocam , aut  post  coitum  cum  viro,  cujus 
amore  immense  aegrotantes  arderent.  Denique 
etiam  conceptionem  et  uteri  prolapsum  sanationem 
induxisse  idem  affirmat. 


MEDELA. 

(iuum  morbum  ex  iis,  quae  supra  exposuimus, 
non  solum  somaticum,  sed  etiam  psychicum  cogno- 
verimus, facile  est  intellectu,  in  eo  sanando  dupli- 
cem ejus  characterem  respici  debere,  itaque  cura- 


(1)  Maladies  des  femmes.  T.  II.  p.  370. 


tionem  in  psychicam,  pharmaceuticam  et  chirurgi- 
cam aptissime  dispesci  posse,  plane  patet. 

Aptum  regimen  mentis  jam  a Cicerone  de- 
scriptum (quaest.  Tuse.  libr.  1^  ) legimus:  «Sicili- 
tur allecto  haec  adhibenda  est  curatio,  ut  et  illud, 
quod  cupiat,  ostendat,  quam  leve,  quam  contemnen- 
dum, quam  nihil  sit  omnino,  quam  facile  vel  ab- 
unde, vel  alio  modo  perfici  vel  omnino  negligi  pos- 
sit. Adducendus  est  etiam  nonnunquain  ad  alia  stu- 
dia, sollicitudines,  curas , negotia.  Loci  denique 
mutatione , tamquam  aegroti  non  convalescentes, 
saepe  curandus  est.  Etiam  novo  quodam  amore 
veterem  amorem,  tamquam  clavo  clavum  ejiciendum 
putant.» 

Caveat  ergo  medicus,  ne  morbum  a sola  cor- 
poris affectione  pendere  credat,  neve  dynamicam 
modo  curationem  adhibeat,  quia,  psychica  neglecta, 
multis  privatur  auxiliis,  quae  sanationi  inserviunt, 
(luem  in  finem  curatio  psychica  cum  dynamica  stre- 
nue est  conjungenda.  Etenim  si  sola  exstat  salaci- 
tas cum  melancholia  consociata,  medici  est,  mentem 
aegrotae  ah  omnibus,  quae  Veneris  cupiditat em  exci- 
tare possint,  avertere;  ita  nimirum,  ut  aegrotam  iis, 
quibus  delectari  solet,  rebus  occupet.  Huc  referen- 
dum est  musices  studium,  cantus  et  similia.  Lon- 
suctudo  virorum  omnino  vitanda,  illa  solum  mulie- 
rum, moribus  probis  conspicuarum,  eligenda  est* 
nam  ipsius  medici,  imprimis  formosi,  praesentia 

aegrotae  interdum  periculum  affert,  (luibus  omni- 
bus bene  observatis,  si  nihilominus  aegrota  sermo- 
nes edit  obscoenos,  et  ipsum  coitum  flagitat,  sensus 
pudoris  suscitetur,  et,  si  nihil  hoc  praestat,  ethice, 
religio  et  pietas  erga  parentes  in  auxilium  vocen- 
tur. Haud  raro  admonitiones  summa  cum  severi- 
tate editae,  magni  sunt  momenti.  Joerg  enarrat 
casum,  quo  sacerdotis  sermones  medici  operam 
longe  superarent,  animumque  aegrotae  ita  moverent, 
ut  paroxysmus  per  longum  temporis  spatium  defice- 
ret. Nihil  tamen  curatio  descripta  aut  parum  auxi- 
lii affert,  si  ad  salacitatem  accessit  mania. 

Quod  pharmaceuticam  attinet  curationem,  ad 
morbi  characterem  et  ad  causas  accommodanda  est. 
Vigente  pletliora  et  morbo  characterem  inflamma- 
torium offerente,  venaesectio  unciarum  octo  vel  duo- 
decim instituatur.  Multi  enim  affirmant,  post  Are- 
naesectionem,  tempestive  factam,  morbum  evanuisse. 
Interne  multis  laudibus  Nitrum  a medicis  eflertur, 
quippe  cui  vim  antiphlogisticam  et  debilitantem  tri- 
buant. Alii  vim  specificam  coitus  appetentiam  se- 
dandi ei  largiuntur.  Alii,  inter  quos  Joerg,  usum 
ejus  repudiant,  dicentes:  Nitrum  vitalitatem  tubi 
intestinalis  et  systematis  uropoetici,  nec  non  eo 
ipso  uteri  et  ovariorum  irritabilitatem  et  vitalitatem 
adaugere,  quamobrem  non  modo  nihil  praestet,  imo 
nocere  possit.  K quidem  (Jremorem  tartari,  lasta- 

rum  natronatum,  pulpam  Tamarintlorum , aliaquc 
similia  praeferenda,  fortiora  tamen  salina,  nec  non 
drastica,  ut:  folia  Sennae,  Jalappam,  omniaquc  sy- 
stema uterinum  irritantia,  omittenda  censeo.  Inter- 

% 

nis  externa  jungi  possunt  remedia,  quibus  adnume- 
rantur  fomenta  frigida,  labiis  pudendi,  perinaeo  et 
abdomini  imposita,  quae  per  nonnulla  certe  horae 
minuta  relinquantur,  et  per  singulas  horas,  ne  fri- 
gus vi  sua  privetur,  repetantur,  necesse  est.  Neque 
supervacuum  est  eadem  fomenta  capiti  superimpo- 
nere. Prospero  cum  eventu  etiam  balneis,  tum  uni- 
versalibus, tum  localibus,  utimur. 

Saepissime  morbus  sensibilitatis  organismi  in 
, genere,  systematis  vero  uterini  in  specie  exaltati  in- 
dicia olfert,  quod  si  est,  e remediis  pharmaceuticis 
Hyoscyamum,  Kelladonnam,  Liquorem  C.  C.  succi- 
natum,  Moschum  et  Camphoram  in  usum  vocare 
debemus. — Galenus  plumbum  ad  sanandam  nym- 
phomaniam commendat.  Ilufeland  (1)  tainenPIumbo 
acetico  cum  Belladonna  ac  Opio  usus,  faustum 
eventum  minime  se  obtinuisse  affirmat.  Nonnulli 
Opio  A eneris  cupiditatem  tolli  censent , quorum 
tamen  opinio  a praxi  medica  abhorret,  quippe  ne- 
minem fugit,  Tureas  ad  exstimulandam  Venerem, 


(1)  Dessen  .Tournal  fiir  die  prakl.  Ileilkunde.  2 St. 
Febr.  1014.  S.  33. 

Opium  sumere.  Quoti  ad  Camphoram  spectat,  multi 
viri  doctissimi  eam  ad  mitigandam  nymphomaniam 
commendant,  alii  tamen  usum  ejus,  irritantis  elle- 
ctus  causa,  vel  ex  toto  rejiciunt,  vel  cum  restrictione 
modo  praebendam  esse,  existimant.  Camphoram 
partium  sexualium  irritabilitatem  liebefacere,  imo 
impotentiam  virilem  inducere,  vulgo  credunt; 
at  ista  vis  modo  sub  conditionibus  quibusdam  ei 
tribuenda  videtur,  v.  c.  si  sensibilitatis  alienationes 
ab  inaequali  sanguinis  distributione,  vel  morboso 
nervorum  systematis  praedominio,  pendent.  (Sun- 
delin,  Handbuch  der  speciellen  Heilmittellehre. 
Berl.  1825.  Bd.  I.  pag.  381). 

Si  vero  morbus  atoniae  signa  prae  se  fert,  quod 
tantummodo  morbo  jam  inveterato,  vel  complica- 
tione, vel  denique  deprimentibus  animi  patliemati- 
bus  effici  solet,  roborantibus  prae  aliis  utimur,  et 
liic  quidem  ea  aptissima  sunt,  quae  sensibilitatem 
systematis  nervorum  directe  parum  vel  nihil  augent; 
quoniam,  irritabilitas  systematis  uterini  depressa 
maneat,  necesse  est.  lloborantia  excitantia  ergo, 
energiam  et  vim  totius  organismi  adaugentia,  simul 
vitalitatem  nervorum  vasorumque  systematis  uterini 
ct  ovariorum  magis  exaltantia,  sunt  vitanda.  Inter- 
nis ante  dictis  externorum  usus  est  addendus.  Lo- 
cales, applicatione  hirudinum  institutae,  sanguinis 
detractiones  inultum  praestant;  minus  auxilii  inun- 

ctiones  unguenti  hydrargyri  cinerei  ad  regionem 
hypogastricam  pollicentur.  Fomenta  frigida,  vel  ex 
A<jua  vel  ex  Aceto,  omnino  adhiberi  possunt,  ita 
tamen  administrentur  necesse  est,  ne  sequelas 
noxias  inducant.  Balneorum  localium  usus  non 
plane  est  rejiciendus,  quae  si  vetantur,  in  eorum 
locum  balnea  e speciebus  aromaticis  substituantur. 
Medici  est  cum  remediis  aptum  regimen  jungeres 
cibi  cupepti  non  calefacientes  modo  eligantur,  cu- 
biculi temperies  sit  modica,  consortium  cum  viris, 
omniaque  salacitatem  excitantia  vitentur. 

Illi  medicorum,  qui  inflammationem  ovariorum 
causam  proximam  nymphomaniae  constituere  cen- 
sent, morbo  remediis  antiphlogisticis  non  cedente, 
antagonisticam  adbibent  methodum.  Quem  ad  sco- 
pum Unguento  tartari  stibiati,  sinapismatibus,  aliis- 
que epispasticis,  exceptis  cantharidibus,  propter  vim 
diureticam,  ipsumque  uterum  excitantem,  utuntur. 
Iidem  affirmant,  Calomelas  ad  ptyalismum  usque 
adhibitum  plurimum  ad  sanationem  conferre;  sali- 
vationem nimirum  per  antagonismum  ovariorum  et 
uteri  morbum  levare  censentes , quod  si  non  fit, 
propter  alias  virtutes  Hydrargyrum  optimo  cum  suc- 
cessu saepe  exhibetur.  - Sin  autem  nymphomaniae 
alius  morbus  subest,  antea  tollatur,  oportet;  non 
raro  enim  evenit,  ut,  illo  cessante,  simul  nympho- 
mania  evanescat. 

Non  praetereundus  est  modus,  quem  plurimi, 
iique  celeberrimi,  ad  nympliomaniam  curandam  com- 
mendant. Putant  enim  morbum  ita  submoveri  posse, 
ut  Veneris  cupiditas  per  ipsum  coitum  sedetur. 
Quod  tamen,  etsi  perutile  sit,  summa  tantum  cum 
providentia  suadendum  mihi  videtur;  quum  tantum- 
modo utilitatem,  ut  puto,  praebere  possit,  si  nym- 
pliomania  nondum  in  exaltata  scnsibilitate  systema- 
tis uterini  cernitur  et  melancholia  vel  mania,  cum 
salacitate  aut  non  conjuncta,  aut  modo  per  breve 
tempus  observata  est.  Hoc  enim  in  casu  coitus  ad 
irritabilitatem  enormem  placandam  inservit,  et  se- 
xualia allecta  quam  celerrime  fieri  potest,  nec  non 
certissime  ad  statum  normalem  reducit.  Curatio 
forsitan  radicalis  contingit,  si,  quod  vero  in  hoc 
morbo  rare  evenit,  coitum  sequitur  conceptio.  Si 
igituy  fieri  potest,  ut  virgo  incunte  morbo  nubat 
viro,  caveat  medicus,  ne  quid  omittat,  quod  ad  tale 
vinculum  conjugale  muniendum  conferre  possit; 
quod  quidem  tanto  salubrius  erit,  si  nj  mphomania 
ex  amore  vel  infelici  vel  nimis  flagranti  profecta  est. 

Non  minus  tamen  contra  causas,  abs  quibus 
morbus  pendet,  dimicandum,  et  complicationum  ra- 
tio habenda  est.  Si  itaque  morbum  menostasia  vel 
menstruatio  retardata  comitatur,  remedia  quae  his 
in  casibus  auxilium  praestant,  in  usum  vocanda, 
attamen  notandum  est,  nymphomaniam  e menostasia 

ortam,  cum  violentis  ad  caput  congestionibus,  nec 
non  cum  encephalitidis  symptomatibus  quandoque 
conjunctam  esse,  quo  in  casu  ad  detractiones  san- 
guinis confugere  medici  est.  Morbo  incitamentis, 
mediate  partes  genitales  afficientibus,  producto,  ut 
illa  apto  removeantur  modo,  prima  exposcit  indica- 
tio. Inflammatio  partium  genitalium  et  metritis 
medelam  inflammationi  consentaneam  expostulant, 
quare,  sanguinis  detractionibus  praemissis,  mercu- 
rius princeps  est  remedium.  Saepe  intestinis  exi- 
gua est  vitalitas,  circuitus  in  iis  debilis,  secretio 
suppressa,  quocirca  Kali  aceticum  Decocto  grami- 
nis admixtum,  non  raro  purgantia,  et  in  summo 
tubi  intestinalis  atoniae  gradu,  extracta  amara,  nec 
non  hydrargyrum  et  belladonnam  praeberi  oportet. 
Si  in  onania  morbi  causa  cernitur,  nostrum  est  ab 
hoc  malo  avertere  aegrotam,  quem  ad  finem  omnis 
occasio  arceatur,  aegrota  continuo  observetur,  et  si 
haec  non  sufficiant,  manus  ejus  colligentur,  necesse 
est.  Non  raro  tactu  crebro  intumescunt  et  exco- 
riantur genitalia,  quo  in  casu  fomentis  frigidis,  in- 
jectionibus decocti  seminum  papaveris  cum  plumbo 
acetico,  vel  aquae  Goulardi  est  utendum;  si  ni- 
mia exstat  leucorrboea,  munditiei  maximae  indulgea- 
tur,  partesque  genitales  decoctis  amaris  frigidis  la- 
ventur. Ratione  corporis  habita,  morbus  causas  loca- 
les submoveri  jubet.  Pessaria  ergo,  si  aegrotae  iis 

uttmtur,  seponenda,  vel  minus  irritantibus,  e.  g# 
spongia  immissa,  sarcienda  sunt.  Hymenis,  vagi- 
nae atresia  statim  operatione  tollatur  necesse  est; 
eadem  instituatur  si  nimia  clitoridis  magnitudo  ac  sen- 
sibilitas  causam  nymphomaniae  exhibuit;  etenim  hoc 
in  casu  clitoridis  amputatione  perfecta  inducitur 
sanatio  (1),  quam  operationem  breviter  describere 
non  supervacuum  mihi  videtur. 

A3IPUTATIO  CLITORIDIS. 

Aetius  et  Paulus  Aegineta  primi  hanc  de- 
scripserunt operationem.  Vetustiores,  in  affectioni- 
bus solummodo  scirrhosis  ea  utebantur.  Levret 
primus  erat,  qui  eam  ad  sanationem  nymphomaniae 
praestandam  commendavit.  I)  ub  o i s consilium  ejus 
secutus,  lianc  instituit,  et  ante  aliquot  annos  de 
Graefe  eadem  operatione  mania  laborantem  et 
onaniae  deditam,  sanavit. 

Methodi  duae  sunt: 

I.  Abscisio. 

II.  Ligatura. 

Ad  abscisionem  requiruntur:  Cultor  re- 

ctus, una  acie  instructus,  forceps  hamata  et  vul- 
sella, fila  ligatoria,  spongia,  aqua  tam  tepida 


(1)  Buechner.  Miscellan.  1728.  pag.  933. 

quam  frigida,  linteum  carptum,  splenium,  emplastra 
adhaesiva  et  fascia  T formis. 

Ad  ligaturam:  Apparatus  ligatorius,  v.  c. 
bacillus  ligatorius  (iraefii  et  fila  sericea. 

Oper  atio  per  abscisionem  facilis  est 

» 

peractu,  et  hac  quidem  ratione  instituitur: 

Aegrota,  adductis  et  distentis  femoribus  ita 
collocetur  et  sustentetur,  ut  chirurgus,  postquam 
vel  digitis  vel  forcipe  hamata  clitoridem  prehendit 
et  attraxit,  majorem  ejus  partem  cultro  recto  abscin- 
dere possit;  quo  facto  aqua  frigida  vel  aliis  stypticis 
haemorrhagia  sedetur;  vasa,  si  qua  laedantur,  ligen- 
tur necesse  est.  Tunc  linteum  carptum  imponatur 
et  fascia  T formi  muniatur. 

Operatio  per  ligaturam:  filo  sericeo  clito- 
ris circumdetur,  et  vel  celerrime  usque  ad  doloris 
abolitionem  constringatur,  vel  constrictio  sensim 
sensimque  fiat,  ut  sejunctio  membri  perficiatur. 

Hic  finis  esto!  Ri  erroris  convincar,  facile 
consolabitur  illud  Terentianum : homo  sum  et  nihil 
humani  a me  alienum  esse  puto. 

ct  Barez  adfui  scliolis.  Quorum  virorum  gratis- 

THESES  DEFENDENDAE. 


1.  Hami  exstant  certa  virginitatis  signa. 

2.  Methodus  le  Meryana  aliis  in  punctione  vesi- 
cae urinariae  usitatis,  est  praeferenda. 

3.  Arsenicum  Chinac  vices  agere  nequit. 

4.  Peregrinationes  ad  sanandos  mentis  morbos  le- 
viores inultum  prosunt. 

5.  Urina  ad  morborum  diagnosin  maxime  confert. 

6.  Inflammatio  asthenica  datur. 

